Diari Oficial de la Generalitat Valenciana


Sumari del DOGV 4348, del 02-10-2002 (2002/10457)

CONVOCATÒRIA pública per a la formació d'una borsa de treball de candidats per a cobrir en règim de provisió temporal les places vacants de la tercera categoria del cos de secretaris judicials declarades o que es vagen declarant desertes al llarg del present any judicial del 2002/2003, corresponents a jutjats de primera instància i instrucció de les tres províncies dependents d'este Tribunal Superior de Justícia de la Comunitat Autònoma Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   IV. ADMINISTRACIÓ DE JUSTÍCIA - E) ALTRES ASSUMPTES JUDICIALS

Número del document
:   2002/10679


Data del document
:   11-09-2002

Organisme emissor
:   Tribunal Superior de Justícia (TSJ)

Tipus de document
:   Anunci

Descriptors 

:   * personal de l'administració de justícia
    * treball temporal
    * concurs administratiu

CONVOCATÒRIA pública per a la formació d'una borsa de treball de candidats per a cobrir en règim de provisió temporal les places vacants de la tercera categoria del cos de secretaris judicials declarades o que es vagen declarant desertes al llarg del present any judicial del 2002/2003, corresponents a jutjats de primera instància i instrucció de les tres províncies dependents d'este Tribunal Superior de Justícia de la Comunitat Autònoma Valenciana. [2002/X10361]
  
El Ministeri de Justícia, de conformitat amb el que establix l'article 38 del Reial Decret 429/1988, de 29 d'abril, pel qual s'aprova el Reglament Orgànic del Cos de Secretaris Judicials, per Resolució de 26 de febrer de 1997, ha acordat autoritzar que este Tribunal Superior de Justícia, per mitjà de l'anunci del concurs corresponent, forme una borsa de candidats per a cobrir en règim de provisió temporal les places vacants de la 3ª categoria del Cos de Secretaris Judicials declarades o que es vagen declarant desertes durant l'any judicial dels Jutjats de Primera Instància i Instrucció de les tres províncies dependents d'este Tribunal Superior de Justícia.
  
Bases
  
Primera. Només podran prendre part en este concurs els qui a la data d'expiració del termini de presentació de sol·licituds, reunisquen, segons establix l'article 38.2.a) del Reglament Orgànic del Cos de Secretaris Judicials, Reial Decret 429/1988, de 29 d'abril en relació amb l'article 475 de la Llei Orgànica del Poder Judicial, els requisits següents:
  
- Ser espanyol, major d'edat i llicenciat en Dret no pertanyent al Cos de Secretaris Judicials, i reunir els requisits que, per a l'ingrés en este, s'exigixen en l'article 14 del dit Reglament.
  
- Tindre residència habitual o comprometre's a adquirir-la i mantindre durant l'exercici efectiu de la funció en el municipi on tinga la seua seu l'òrgan judicial per al qual es pretén el nomenament.
  
Segona. Els qui desitgen prendre part en el present concurs públic dirigiran les seues instàncies al president del Tribunal Superior de Justícia de la Comunitat Autònoma Valenciana, bé directament o en la forma establida en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de vint dies naturals a comptar des del següent a la publicació de la present convocatòria en el Diari Oficial de la Generalitat Valenciana, sense que incidisquen en el còmput d'eixe termini qualssevol altres formes de publicitat que pogueren donar-se-li.
  
Les sol·licituds que es presenten a través de les oficines de correus hauran d'anar en sobre obert perquè el funcionari corresponent puga estampar-hi el segell de dates abans de certificar-les.
  
Tercera. Les instàncies i documents que les acompanyen es presentaran fent-hi constar inexcusablement les següents dades:
  
a) Nom i cognoms, nombre del DNI, data de naixement, adreça i telèfon de contacte amb prefix.
  
b) Declaració expressa que el sol·licitant reunix tots i cada un dels requisits per a l'ingrés en el Cos de Secretaris Judicials segons l'article 14 del Real Decret 429/1988, de 29 d'abril, pel qual s'aprova el Reglament Orgànic del Cos de Secretaris Judicials.
  
c) Compromís de prestar el jurament o promesa que establix l'article 459 de la Llei Orgànica del Poder Judicial.
  
d) Relació de mèrits que al·legue el concursant. a efectes de les preferències establides en l'article 38.2 b) del repetit Reglament del Cos de Secretaris Judicials en relació amb l'article 482 i Títol IV del Llibre IV de la Llei Orgànica del Poder Judicial.
  
e) Les instàncies s'entendran referides a totes i cada una de les places de Secretaris Judicials de la 3ª Categoria dels Jutjats de les tres províncies dependents del Tribunal Superior de Justícia de la Comunitat Autònoma Valenciana que, en règim de provisió temporal, s'hagen de cobrir.
  
f) Les sol·licituds s'entendran subsistents per a tot l'any judicial del 2002/2003, llevat que en el seu decurs es produïsca l'exprés desistiment per part del concursant.
  
g) A les instàncies s'acompanyaran inexcusablement fotocòpia del DNI, del títol de llicenciat en Dret o la seua còpia autenticada. També se n'acompanyaran els documents o còpies autenticades, acreditatius dels mèrits preferencials al·legats pel concursant.
  
Així mateix, els interessats acompanyaran a la seua instància un certificat d'antecedents penals, excepte els qui ja hagueren exercit funcions judicials o hagueren pertangut a la Carrera Fiscal o als Cossos d'Advocats de l'Estat i la resta de Cossos al servici de l'administració de Justícia a què es referix l'article 454 de la Llei Orgànica del Poder Judicial.
  
Quarta. Tindran preferència aquells en els quals concórreguen més mèrits d'acord al barem següent, sempre que no concórreguen altres circumstàncies que comporten la seua falta d'idoneïtat:
  
a) Els qui tinguen el títol de doctor en Dret.
  
b) Els qui hagen exercit càrrec de secretari substitut o de provisió temporal, funcions judicials o de substitució en la Carrera Fiscal amb aptitud demostrada, o exercit altres professions jurídiques.
  
c) Els qui hagueren aprovat oposicions per a l'acompliment de llocs de treball en qualsevol Administració Pública en les quals s'exigisca el títol de llicenciat en Dret.
  
d) Els qui acrediten docència universitària de disciplina jurídica.
  
e) Els qui tinguen millor expedient acadèmic.
  
f) Els qui acrediten el coneixement del dret o llengua i dret propis de la Comunitat Autònoma.
  
Els expressats mèrits es valoraran conforme al següent barem:
  
a) Els que ostenten el títol de doctor en Dret: fins a 5 punts.
  
b) Els que hagen exercit càrrec de Secretari substitut o de provisió temporal, funcions judicials o de substitució en la Carrera Fiscal amb aptitud demostrada o exercit altres professions jurídiques: fins a 7 punts.
  
c) Els qui hagueren aprovat oposicions per a l'acompliment de llocs de treball en qualsevol Administració Pública en les quals s'exigisca el títol de Llicenciat en Dret: fins a 5 punts.
  
d) Els qui acrediten docència universitària de disciplina jurídica: fins a 5 punts.
  
e) Els qui tinguen millor expedient acadèmic: fins a 8 punts.
  
f) El coneixement del dret o llengua i dret propis de la Comunitat Autònoma: fins a 5 punts.
  
Cinquena. La Sala de Govern del Tribunal Superior de Justícia de la Comunitat Valenciana, ordenarà els concursants conforme a l'expressat barem i formarà la borsa amb els 75 que obtinguen millor puntuació i segons esta.
  
L'expressada relació es publicarà al tauler d'anuncis del Tribunal Superior de Justícia, de les Audiències Provincials d'Alacant i Castelló.
  
Sisena. Els nomenaments no es produiran de manera immediata a la seua resolució, sinó d'acord amb les necessitats del servici i prèvia confirmació pel Ministeri de Justícia de la seua procedència.
  
Setena. La persona cridada a proveir una plaça que no acceptara el nomenament efectuat per la Sala de Govern del Tribunal Superior de Justícia o no es presentara a prendre possessió, s'entendrà que renuncia al nomenament i a estar inclòs en la borsa.